Belfast Lough

Belfast Lough (irsk: Loch Lao) er en stor bukt eller havinnløp (Sea Lough) på nordøstkysten av øya Irland mellom grevskapet Antrim og Down i Nord-Irland. I bunnen av bukten renner elven Lagan ut. De ytre delene av fjorden er for det meste steinete kyst med små viker med sandstrender. Bukten munner ut i North Channel, sundet som skiller øya Irland fra Skottland og forbinder Belfast med Irskesjøen.

Belfast Lough er en lang, bred og har en utstrakt vannflate, er dyp, men praktisk talt fri for sterk strøm. Den indre delen av bukten består av en rekke av mudderstrekninger og laguner. Den ytre bunnen er begrenset til hovedsakelig steinete strender med noen små sandbukter. Den ytre grensen til bukten er en linje som forbinder nesene Orlock Point og Blackhead.

De viktigste kystbyene er Bangor på den sørlige bredden (grevskapet Down) og Carrickfergus på den nordlige bredden (grevskapet Antrim). Andre kystnære bosetninger er blant annet Holywood, Helen's Bay, Greenisland og Whitehead.

 Navn 
Belfast Lough er kjent på irsk som Loch Lao, som ble anglifisert eller forvansket som «Lough Lee». Tidligere stavemåter er blant annet Loch Laoigh og Loch Laigh som begge har betydningen «kalvens havinnløp». Dette navnet har vært relativt stabilt i historiens løp og ble benyttet i Tigernach-annalene. Elven Lagan, som renner inn i den, var også historisk kjent som Lao. Det antas at bukten og elven muligens ble oppkalt etter en form kveggudinne. Det er mulig at bukten var det som den greske geografen Klaudios Ptolemaios en gang på 200-tallet omtalte som Logia, «hunkalv, hustru».«Belfast Lough, County Antrim/Down», Placenamesni.org. Arkivert fra originalen 31. mai 2020

Første ledd i navnet, Belfast, er avledet fra irske Béal Feirsde hvor béal betyr «munn» eller «elvemunning» mens feirsde referer til sandbanke eller tidevannsbukt ved en elvemunning.«Béal Feirste / Belfast», Placenames Database of Ireland «Placenames/Logainmneacha – Belfast», BBC Northern Ireland. Arkivert fra originalen den 15. januar 2009 

Både første og siste ledd i navnet Belfast Lough har grovt sett samme betydning, satt sammen fra ulike lingvistiske tradisjoner. Før Belfast vokste til en by, var bukten kjent på engelsk som «Carrickfergus Bay». På lokale dialekten av irsk (ulster-irsk) kalles bukten for Bilfawst Loch eller Craigfergus Loch. A Wurd o Walcome (PDF), Blackbird Festival. Arkivert fra originalen den 25. april 2012«The Online Scots Dictionary», Scots-online.org. Arkivert fra originalen den 9. juli 2010

 Dyreliv 

 Naturreservat 
Den eindre delen av bukten ble gjort til et område av spesiell vitenskapelig interesse (ASSI) i 1987.«Inner Belfast Lough ASSI», Daera-NI Registrert dyreliv omfatter snegler (Crepidula fornicata Lamarck), på engelsk kalt Slipper Limpet.Guy, Claire,G. Reid, N. and Roberts, D. (2013): «Ageing of Slipper Limpet (Crepidula fornicate) shells from Belfast Lough». Ir Nat J. 32, s. 45–48 Scott, R. (2004): Wild Belfast on safari in the city. Blackstaff Press. ISBN 0 85640 762 3

 Ramsar-sted 
Belfast Lough ble utpekt som et Ramsar-sted den 5. august 1998, det vil si våtmarker av internasjonal betydning, særlig som fuglehabitat, i henhold til Ramsar-konvensjonen, og består av et areal på 432,14 hektar.«Designated and Proposed Ramsar sites in Northern Ireland» (PDF), Joint Nature Conservation Committee

I den ytre delen av bukten faller Ramsar-grensen helt sammen med grensen til Ytre Belfast Lough-området av spesiell vitenskapelig interesse (ASSI), men innenfor det umiddelbare havneområdet er grensen tegnet om for å ta hensyn til tillatt havnerelatert utvikling og deponi som har funnet sted siden indre Belfast Lough-området av spesiell vitenskapelig interesse ble erklært i 1987. Maritime områder under middels lavvann er ikke omfattet. Ramsar-grensen faller helt sammen med grensen til Belfast Lough Special Protection Area (SPA), Fuglebeskyttelsesområde innen EU og Natura 2000. Stedet kvalifiserer under kriterium 3c i Ramsar-konvensjonen ved å jevnlig støtte internasjonalt viktige antall vanlig rødstilk om vinteren. Området støtter også regelmessig nasjonalt viktige antall av fugler som gravand, tjeld, fjæreplytt, myrsnipe, svarthalespove, lappspove, storspove og steinvender.«Belfast Lough Ramsar site», NI Environment Agency. Arkivert fra originalen den 5. august 2012. 

 Referanser 

 Eksterne lenker 

RSPB Belfast Lough Nature Reserve

Kategori:Antrim
Kategori:Down
Kategori:Nord-Irlands geografi
Kategori:Fjorder i Storbritannia